Rhipsalis baccifera

Ny Rhipsalis baccifera dia karazan-javamaniry epifita (mihantona amin' ny zavamaniry na zavatra hafa) sy mitahiry ao amin' ny fianakaviana Cactaceae. Misy tsilo ny Rhipsalis baccifera tanora mipoitra avy amin' ny tany: mamoaka taho mizorozoro sy misy tsilo izay, rehefa mihantitra, mihintsana tsikelikely ary lasa miendrika varingarina tsy misy tsilo ireo taho ireo. Teratany any Amerika trôpikaly sy sobtrôpikaly, ao Afrika trôpikaly ary eto Madagasikara izy io. Mifikitra amin' ny sampan-kazo na vato amin' ny taho tokana izy, ka mamela ny rantsany maitso lava hikiraviravy. Amin' ny teny malagasy izy io dia atao hoe  ramirondra, fa ny zana-karazana Rhipsalis baccifera subsp. horrida (na Rhipsalis horrida) kosa dia atao hoe vahilotso.
vignette|Rhipsalis baccifera
Misy zana-karazany efatra izy io, ka ny iray antsoina hoe horrida, dia misy tsilo. Ity karazana ity dia teratany ao La Réunion, izay iantsoana azy hoe La Perle, ary Liane sans feuille any atsimony. Ampiasaina atao haingo ao anaty trano ary mety tsara atao anaty harona mihantona ny Rhipsalis baccifera.
ankavia|vignette|Rhipsalis baccifera
Nofariparitan' i Daniel Solander (bôtanista soedoà, mpianatr' i Linnaeus) sy nomeny anarana hoe Cassytha baccifera (Lauraceae, Laurales) ilay zavamaniry tamin' ny taona 1771 tao amin' ny Illustratio systematis sexualis Linnaei Class 9, Ordo 1. 1777. Tamin' ny taona 1939 dia nafindran' i William Thomas Stearn avy amin' ny vondron-karazana Cassytha ho ao amin' ny vondron-karazana Rhipsalis (Cactaceae, Caryophyllales) ilay zavamaniry.

Indreto koa ny anarana hafa ahafantarana azy:

 Cassytha baccifera J.S.Muell.
 Cereus baccifer (J.S.Muell.) Hemsl.
 Rhipsalis cassytha Gaertn.

 Zana-karazana 
vignette|Rhipsalis baccifera ssp mauritania
Indreto ny zana-karazan' ny Rhipsalis baccifera araka ny Plants of the World Online (POWO)
ankavia|vignette|Vonin' ny Rhipsalis baccifera
 Rhipsalis baccifera subsp. baccifera
 Rhipsalis baccifera subsp. cleistogama M.Kessler, Ibisch & Barthlott.
 Rhipsalis baccifera subsp. erythrocarpa (K.Schum.) Barthlott
 Rhipsalis baccifera subsp. horrida (Baker) Barthlott
 Rhipsalis baccifera subsp. mauritiana (DC.) Barthlott

 Jereo koa 

 Cassytha
 Cereus
 Raketa